Hêzanê Eskerîye yê Qamişloyî, bi merasîmêk Şehîdgehê Şehîd Delîl Sarûxanî yê Qamişloyî de, Meclîsê Eskerîye yê Qamişloyî îlan kerd.
Endamê Sazgehê Keyeyanê Şehîdan, Hêzê eskerîye, Temsîlkarê Rayberîya Xosere û rîsîpi û şar tewrê merasîmê îlanê Meclîsê Eskerîye yê Qamişloyî bîyî.
Fermandaranê QSD‘î ra Piling Qamişloyî qisey kerd û ard ziwan ke dimayê çinkerdişê DAÎŞ’î, hetê eskerîye ra Vakur û Rojakewtena Sûrîye de têkoşînê înan ê vera DAÎŞ’î kewt merheleya newîye. Qamişloyî da zanayene ke QSD wextêkê wina muhîmî de do xo newe ra  rêxistin bikêro.
Pilingî bale ante serê wezîfeyê meclîsê eskerîye yê herême û ard ziwan, wezîfeyê  înan o sereke  vera terorîstan pawitişê herême yo û hetkarî û asayîşê hemwelatijan ê herême yo.
Hemserekê Meclîsê Rayberî yê Herêma Cizîrî Telhet Yûnisî zî qisey kerd û awankerdişê Meclîsê Eskerîye yê Qamişloyî yê şerwanan, keyeyanê şehîdan û hemwelatijanê bajarê Qamişloyî pîroz kerd.
